**REPUBLIKA HRVATSKA Broj RKP-a: 3453**

**ŽUPANIJSKI SUD U RIJECI**

**Žrtava fašizma 7, 51000 Rijeka OIB: 22883124500**

**Razina: 11**

**Razdjel: 109 Ministarstvo pravosuđa i uprave**

**Glava: 65 Županijski sud u Rijeci**

**Šifra djelatnosti prema NKD-u 2007.: 8423 Sudske i pravosudne djelatnosti**

**Aktivnost: 6380003**

U Rijeci, 02. siječnja 2024.

**OBRAZLOŽENJE POSEBNOG DIJELA FINANCIJSKOG PLANA**

Sukladno čl. 36 Zakona o proračunu ( Narodne novine br. 144/21) proračunski i izvanproračunski korisnici dužni su uz prijedlog financijskog plana izraditi i dostaviti obrazloženje posebnog dijela financijskog plana, kojeg dostavljamo u nastavku.

**Financijsko razdoblje 2024.-2026.**

**Plaće i doprinosi:**

Ukupni predviđeni utrošak plaća i doprinosa dužnosnika, službenika i namještenika za 2024. proračunsku godinu iznosit će 2.893.677,00 €. Obračun je napravljen za 34 dužnosnika i 54 službenika: u obračun su uključene plaće za dva suca građanskog odjela (čeka se da stupe na dužnost), za tri (3) suca natječaj u tijeku pa su uračunate i njihove plaće, s obzirom da dolazi ukupno pet (5) novih sudaca trebalo je planirati i za tri mjesta zapisničara, planirano je i zapošljavanje informatičara s VSS i jednog računovodstvenog referenta s obzirom na povećanje obima rada (cjelokupno preuređenje zgrade, dobiveni novi prostori i sl.) kao i povećanje koje proizlazi zbog ustrojstva službe financija (umjesto sadašnjeg odsjeka), zatim novih odjeljaka (informatičkih poslova, prijemno-otpremne, tehničkog odjeljka), a sve u skladu s predloženim izmjenama Pravilnika o unutarnjem redu.

Ukupni predviđeni utrošak plaća i doprinosa dužnosnika, službenika i namještenika za 2025. proračunsku godinu iznosit će 2.905.677,00 €. Za obračun su uzeti isti parametri kao i za 2024. godinu samo što je uvećan iznos za godinu staža za svakog zaposlenika.

Ukupni predviđeni utrošak plaća i doprinosa dužnosnika, službenika i namještenika za 2026. proračunsku godinu iznosit će 2.909.006,00 €. Za obračun su uzeti isti parametri kao i za 2024. i 2025. godinu samo što je uvećan iznos za godinu staža za svakog zaposlenika.

Ostali rashodi za zaposlene, prava ostvarena temeljem Kolektivnog ugovora:

Planirani iznos od 53.500,00 € odnosi se na sljedeće stavke: Isplata božićnice i regresa za 54 službenika i namještenika, otpremnine za 3 službenika (1 najavljen, a 2 moguća odlaska u mirovinu), 7 službenika za jubilarnu (5 g, 10 g, 15 g, 25 g,), pomoći za bolovanje za 4 službenika, posmrtna pomoć 3 službenika , dar za djecu za 22 djece.

Naknade za prijevoz za rad na terenu i odvojeni život:

U planirani iznos od 33.000,00 € uključene cijene pokaznih karata javnog prijevoza na području grada Rijeke i okolice, uključeno povećanje cijena i odredbe novog Kolektivnog ugovora za državne službenike i namještenike na bazi 42 službenika i namještenika i 10 sudaca.

**Materijalni rashodi:**

Prijedlog plana proračuna za 2024-2026.g. napravljen je sukladno Uputi Ministarstva pravosuđa i uprave.

Stručno usavršavanje sudaca i službenika- osigurana sredstva u iznosu od 12.500,00 € zbog potrebe trajnog usavršavanja i usvajanja novih znanja, a s ciljem stjecanja i razvijanja novih znanja, vještina i sposobnosti usmjerenih podizanju razine njihove samostalnosti, stručne osposobljenosti i djelotvornosti, a potrebnih za pravilno i  
djelotvorno obavljanje poslova njihova radnog mjesta.

Uredski materijal i ostali materijalni rashodi- sredstava u iznosu od 30.000,00 € osigurana za stručnu literaturu i uredski potrošni materijal.

Potrebno je osigurati dodatna sredstva za materijalne rashode jer je sud dobio na korištenje dva nova poslovna prostora (cca 500 m2) za koje će morati plaćati sve režijske troškove (u tijeku radovi na adaptaciji prostora te se očekuje upotreba prostora početkom 2024. godine sredstva za tu namjenu nisu bila planirana pa je potrebno osigurati dodatna sredstva za režijske troškove - slobodna procjena 15.000,00 €).

Intelektualne usluge- planirano za usluge odvjetnika i pravnog savjetovanja, usluge vještačenja, usluge agencija student servisa, prijevoda i ostalih intelektualnih usluga u iznosu od 270.000,00 €.

Zdravstvene i veterinarske usluge; sukladno čl. 55. st.1. Kolektivnog ugovora za državne službenike i namještenike, službenici i namještenici imaju svake tri godine odnosno svake 2 godine (ovisno o dobi službenika i namještenika) pravo na sistematski pregled. Obzirom na navedeno moraju se planirati sredstva za razdoblje 2024.-2026. za isto. Plan je napravljen sukladno trenutačno broju zaposlenih te shodno novom sklopljenom Kolektivnom ugovoru i povećanom iznosu od 159.27 € po zaposleniku.

Kamate za primljene kredite i zajmove (financijski leasing) planirano za otplatu putem financijskog leasinga za dva vozila.

**Kapitalno održavanje:**

Planirana su i sredstva za ulaganja u zgradu suda prema sljedećem:

* za 2024. godinu u iznosu od 1.005.639,00 € (za ugradnju dizala prema izrađenom projektu iz 2019. godine, za zamjenu prozora na sjevernom dijelu zgrade, saniranje podova (uredi, sudnice, hodnici, stepenište i sl.)- 1. dio)
* za 2025. godinu u iznosu od 1.400.000,00 € (prenamjena prostora na IV. katu zgrade suda, saniranje podova (uredi, sudnice, hodnici, stepenište i sl.)-2. dio, uređenje glavnog ulaza u zgradu suda, izmjena i nabava novih vrata u zgradi, uređenje odnosno prilagodba stropova, rasvjeta-2.dio
* za 2026. godinu u iznosu od 1.500.000,00 € (uređenje fasade zgrade suda)

**Nabava opreme:**

Planirano za prijevozna sredstva u cestovnom prometu - za otplatu putem financijskog leasinga za dva vozila za razdoblje od 2024.-2026.

Planirana sredstva za uredski namještaj i komunikaciju opremu za potrebe sudnica i raspravnih dvorana odnosno za zamjenu dotrajalog uredskog namještaja i opreme za razdoblje od 2024.-2026.

**Vlastiti prihodi:**

U skladu sa čl. 54 Zakona o proračunu vlastiti prihodi ostvaruju se od usluga kopiranja sudskih akata pa je planirano za 2023., a za 2024. i 2025. kao i za prihod od najma aparata za kavu kada dobijemo suglasnost Ministarstva pravosuđa i uprave i kada se provede natječaj.

**Ostale pomoći:**

Ostale pomoći (izvor 52) – za 2024. planirana sredstva na navedenoj poziciji u navedenom razdoblju jer se očekuje uplata tekući prijenosi iz proračuna JLS.